**П Р О Т О К О Л № РД-18-63/11.06.2020 г.**

от проведена писмена процедура за неприсъствено вземане на решение от постоянната Комисия по заетост към

Областния съвет за развитие на Област с административен център Кюстендил

Въз основа на чл. 9, т. 1 от Правилника за устройството и дейността на постоянната Комисия по заетост към Областния съвет за развитие на Област с административен център Кюстендил и чл. 6а, ал. 1 от Закона за мерките и действията по време на извънредното положение, обявено с Решение на Народното събрание от 13 март 2020 г. и за преодоляване на последиците, с писмо изх. № 04-03-7(1)/05.06.2020 г. бе инициирана писмена процедура за неприсъствено вземане на решение по предложение на г-н Виктор Янев, областен управител и председател на Комисия по заетост за одобрение на:

* „Методика за подбор и оценка на подадени проектни предложения от работодатели за включване в Регионална програма за заетост и обучение за област Кюстендил“;
* Състав на комисия, която да разработи Регионалната програма за заетост на областта и извърши оценка и подбор на постъпилите проектни предложения от областната и общинските администрации.

Писмената процедура се проведе в периода от 05.06.2020 г.- 10.06.2020 г.

Общият състав на Комисията по заетост е от 32 членове.

Писмено съгласие по предложените проекти на решение изразиха повече от половината членове на комисията: г-н Виктор Янев- Председател на комисията, г-н Райчо Цветин- Заместник председател на Комисията, г-жа Юлиана Хаджийска- Секретар на комисията и членовете: д-р Матей Попниколов, г-жа Гергана Михайлова, г-жа Василка Манчева, г-жа Силвия Стоянова, г-жа Станислава Поповска, г-жа Петя Доганджийска, г-н Мирослав Миланов, г-н Славчо Коларски, г-н Тома Ташков, г-жа Мариана Стаменова, г-жа Красимира Методиева, г-жа Мая Арсова, г-жа Василка Кирилова, г-н Валентин Златински, г-жа Радостина Васева, г-н Яни Георгиев, г-н Иван Андонов, г-жа Даниела Стоянова, г-жа Юлия Любенова, г-жа Ели Подгорска, г-жа Йорданка Германова, г-н Йордан Беловодски, г-н Дамчо Дамов и г-н Стоян Стоилов- 27 членове. Съгласно чл. 13 и чл. 14 от Правилника условията за кворум и мнозинство при вземане на решения са спазени.

В указаният срок не постъпиха писмени възражения или други предложения.

Членовете на постоянната Комисия по заетост към Областния съвет за развитие, с **27 гласа-ЗА, ПРОТИВ-0, ВЪЗДЪРЖАЛ СЕ-0,** приеха следното:

**РЕШЕНИЕ № 1:**

**Одобрява се предложената „Методика за подбор и оценка на подадени проектни предложения от работодатели за включване в Регионална програма за заетост и обучение за област Кюстендил“**

**РЕШЕНИЕ № 2:**

**Одобрява се предложеният състав на комисия, която да разработи Регионалната програма за заетост на областта и извърши оценка и подбор на постъпилите проектни предложения от областната и общинските администрации:**

**Г-жа Юлиана Хаджиева- Директор на Дирекция „Бюро по труда“- Кюстендил**

**Г-жа Петя Доганджийска- Директор на Дирекция „Бюро по труда“- Дупница**

**Г-жа Радостина Васева- Директор на РДСП- Кюстендил**

**Виктор Янев** ………….………………………

*Областен управител на Област Кюстендил*

*и Председател на Комисията по заетост*

**Юлиана Хаджиева**  …………….………………..

*Секретар на Комисията по заетост*

*и Директор на ДБТ - Кюстендил*

Изготвил: ………………..………………………

**Силвия Стоянова**

*Младши експерт АКРРДС при ОА*